關西鎮

關西鎮係台灣新竹縣一個鎮，喺牛欄河同鳳山溪匯流之處。南鄰尖石鄉、橫山鄉，西南接芎林鄉，西北係新埔鎮，北係桃園市龍潭區，東臨桃園市復興區、大溪區，係新竹郊區面積最大嘅平地鄉鎮。

關西舊稱鹹菜甕，日據時期改叫關西街，係受到鹹菜棚嘅「鹹菜」閩語發音同關西嘅日本話讀音相似。過去曾經係中華民國陸軍步兵第206師嘅重要陣地。

鎮內以客家族群為主，約佔九成，腔調以海陸同四縣為主，關西鎮東部山區錦山里有少數泰雅族原住民居住嘅部落。關西鎮物產豐富，名產包括仙草、鹹菜、番茄、士多啤梨等，其中以關西仙草最出名，亦係仙草嘅重要產地，產量佔全台灣總產量嘅80%。每年亦會舉辦仙草節等活動。

新竹縣